L-inċident seħħ għall-ħabta tas-sebgħa ta’ filgħodu fi Triq is-Siġġiewi Mara qed issofri minn ġrieħi gravi wara ħabta bejn karozza u trakk fi Triq is-Siġġiewi Ħaż-Żebbuġ. L-inċident seħħ għall-ħabta tas-sebgħa ta’ filgħodu. Mill-ewwel informazzjoni jirriżulta li l-mara, li għandha 42 sena miż-Żurrieq, ħabtet ma’ trakk misjuq minn raġel ta’ 45 sena, li joqgħod il-Ħamrun. Fuq il-post issejħu l-membri mid-Dipartiment tal-Protezzjoni Ċivili biex jassistu lill-mara li kienet maqbuda fil-vettura tagħha. Il-vittma ttieħdet Mater Dei għall-kura fejn aktar tard ġiet iċċertifikata li qed issofri minn ġrieħi gravi. Is-sewwieq tat-trakk ma sofra l-ebda ġrieħi. L-investigazzjoni tal-Pulizija dwar dan l-inċident għadha għaddejja.